Haakon Bruun-Hanssen

Haakon Stephen Bruun-Hanssen (født 1960) er en norsk tidligere offiser (admiral) som fra 19. november 2013 til 17. august 2020 var Norges forsvarssjef.

Karriere
Bruun-Hanssen startet sin militære karriere i 1980 med befalskurs på KNM «Harald Haarfagre», og i 1981 ble han utskrevet som fenrik etter å ha fullført Befalsskolen for Sjøforsvaret. Han studerte ved Sjøkrigsskolen i Laksevåg fra 1983. Fra 1987 til 1995 tjenestegjorde han i Undervannsbåtvåpenet.  Han var fra 1991 skipssjef på henholdsvis undervannsbåtene KNM «Kobben» i Kobben-klassen og KNM «Utstein» i Ula-klassen. Han har gjennomført Sjøforsvarets stabsskole trinn 1, nederlandsk stabsskole trinn 2, og tatt totalforsvarskurset ved Forsvarets høyskole.

Haakon Bruun-Hanssen har vært stabsoffiser ved utdanningsavdelingen i Sjøforsvarsstaben, og arbeidet ved Strategisk plankontor samme sted. I årene 2003-06 var han sjef for Sjøoperasjonssenteret ved Forsvarets fellesoperative hovedkvarter på Jåtta i Stavanger.Ny Forsvarssjef  - mil.no, 21. juni 2013. Fra 2006 til 2008 tjenestegjorde Bruun-Hanssen som stabssjef i Sjøforsvarsstaben,CHENS: Chief of Naval Staff: Rear Admiral Haakon Bruun-Hanssen  og deretter som generalinspektør for Sjøforsvaret.

I 2011 ble Haakon Bruun-Hanssen utnevnt til sjef for Forsvarets operative hovedkvarter i Bodø.Er han norges neste forsvarssjef? vg.no, 4. mars 2011, besøkt 6. mars 2011)Ny sjef på hovedkvarteret  , forsvaret.no,19. september 2013, besøkt 1. oktober 2013)

21. juni 2013 ble han utnevnt til ny forsvarssjef. Han etterfulgte Harald Sunde høsten 2013, etter at Sunde gikk av som forsvarssjef noen måneder før hans åremålsperiode og pensjonsalder tilsa det.Haakon Stephen Bruun-Hanssen skal lede Forsvaret Ved kunngjøringen av Bruun-Hanssens utnevnelse uttalte han at han vil videreføre fornyelsen av Forsvaret i samme retning som de siste ti årene.Bruun-Hanssen ny forsvarssjef - NRK, 21. juni 2013.

Bruun-Hanssen ble ved utnevnelsen den første forsvarssjef fra Sjøforsvaret siden 1994, da admiral Torolf Rein fratrådte stillingen som forsvarssjef etter fem år. I 2013 var det fem søkere til stillingen.Bruun-Hanssen ny forsvarssjef - NRK, 21. juni 2013.

Han og Torolf Rein er de eneste nålevende som innehar rang av firestjerners admiral utenom kong Harald V og kronprins Haakon, som begge innehar rangen. Kong Harald V innehar rangen i kraft av å være forsvarets øverstkommanderende. Kronprins Haakon innehar rangen i kraft av å være nærmeste arving til den norske tronen.

I 2014 satt Bruun-Hanssen i rådet "Board of Protectors" for Norsk Militær TattooOffisielt program for NMT 2014.

Han er storebror til tidligere toppfotballsjef Roald Bruun-Hanssen.

 Forfremmelser 
 1981: Fenrik
 1986: Løytnant
 1995: Kapteinløytnant 
 1998: Orlogskaptein
 2001: Kommandørkaptein
 2003: Kommandør 
 2006: Flaggkommandør
 2008: Kontreadmiral
 2011: Viseadmiral
 2013: Admiral

 Utmerkelser 
Bruun-Hanssen ble i 2020 utnevnt til kommandør med stjerne av St. Olavs Orden for embetsfortjeneste. Han er innehaver av Forsvarets hederskors«Siste dag på jobb for den nye forsvarssjefen», nrk.no, 11. september 2013., Forsvarsmedaljen med laurbærgren, Politimedaljen med laurbærgren«NH90: Dobbelt så dyr i drift», forsvaretsforum.no, 28. januar 2019., Heimevernets fortjenstmedalje«Intervju med forsvarssjefen» (bilde) , nof.no, 24. april 2020., Forsvarsmedaljen med to stjerner og Sjøforsvarets vernedyktighetsmedalje med tre stjerner.Pressebilde, forsvaret.no. I 2016 ble Bruun-Hanssen tildelt Kong Harald Vs jubileumsmedalje 1991–2016Tildeling av Kong Harald Vs jubileumsmedalje 1991–2016, Kongehuset.

Bruun-Hanssen ble i 2009 utnevnt til storoffiser av Republikken Italias fortjenstorden.Dettaglio decorato  , Presidente della Repubblica. I april 2011 ble Bruun-Hanssen tildelt den amerikanske dekorasjonen Legion of Merit og i 2016 utnevnt til kommandør av den franske Æreslegionen.Franske ambassade i Norges twitterprofil, 7. juni 2016. Han mottok i 2018 1. klasse med sverd av den latviske Viesturs orden og andre gangs tildeling av Legion of Merit.Readout of Chairman of the Joint Chiefs of Staff Gen. Dunford's Meeting with Norwegian Chief of Defense Adm. Haakon Bruun-Hanssen, Joint Chiefs of Staff I juli 2020 ble han både tildelt Forbundsrepublikken Tysklands fortjenstordenForsvarssjefen fikk tysk fortjenstorden, Forsvarets forum og utnevnt til kommandør av Oranje-Nassau-ordenen.',Nederlandse onderscheiding voor militaire baas Noorwegen'', Ministerie van Defensie

I 2011 ble Bruun-Hanssen tildelt Det frivillige Skyttervesens hederstegnArne Marthinsen - Hedersdryss for skytterentusiaster , bodo.kommune.no, 2. august 2011, besøkt 25. oktober 2012. og i 2020 Norske Reserveoffiserers Forbunds hederstegn.Admiral Haakon Bruun-Hansen tildelt NROFs hederstegn, NROF

På foto fra seremonien ved bytte av forsvarssjef 17. august 2020 hadde Bruun-Hanssen også to utmerkelser fra Litauen (2017) og Polen (2018).

Merknader

 Referanser 

Kategori:Norske admiraler
Kategori:Forsvarets hederskors
Kategori:Forsvarsmedaljen med laurbærgren
Kategori:Kong Harald Vs jubileumsmedalje 1991–2016
Kategori:Forsvarsmedaljen
Kategori:Personer fra Bergen kommune
Kategori:Norges forsvarssjefer
Kategori:Artikler i sjøfart-prosjektet
Kategori:Æreslegionen
Kategori:Kommandører med stjerne av St. Olavs Orden